system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Petre Antonescu.
assistant
Petre Antonescu (n. 29 iunie 1873, Râmnicu Sărat – d. 22 aprilie 1965, București) a fost un  arhitect, pedagog, planificator urban, restaurator de monumente istorice și academician român, care s-a impus printre personalitățile de frunte ale școlii de arhitectură românească, marcând activitatea arhitecturală din prima jumătate a secolului al 20-lea prin promovarea unui stil arhitectural neo-românesc. În 1945 a fost ales membru titular al Academiei Române.

Biografie 

Petre Antonescu s-a născut la Râmnicu Sărat în anul 1873, unde a urmat și cursurile școlii primare, dar a terminat liceul la București.  Începând din anul 1893, a studiat arhitectura la Paris. Întors în țară, a început o rodnică activitate în învățământ, în domeniul conservării și restaurării monumentelor de arhitectură (fiind membru în Comisia monumentelor istorice), a planificării urbane a Capitalei României și, respectiv, a realizării unor lucrări de arhitectură.

Opera 

Petre Antonescu este autorul unor clădiri publice monumentale (palate administrative, bănci, ministere) și a unor locuințe, toate fiind clădiri la a căror  arhitectură a elaborat, aplicat și dezvoltat forme plastice arhitecturale viguroase, originale, dând o interpretare inedită formelor și elementelor arhitecturii românești vechi. 

Printre lucrările sale cele mai reprezentative se numără clădirea Primăriei Municipiului București, ridicată între anii 1906 și 1910 și completată în anii de după 1945, fosta clădire a Palatului administrativ din Craiova (1912 - 1913) și cea a Băncii de Investiții din București (1915 - 1923). 

În toate aceste clădiri monumentale, se întâlnesc numeroase interpretări originale și interesante ale pridvoarelor, loggiilor, ancadramentelor de ferestre și uși, brâielor și altor elemente ale arhitecturii tradiționale românești.  În același spirit au fost concepute și numeroase locuințe particulare din București, sector 1, Cișmigiu, printre care se pot aminti cele de pe străzile Apolodor și Dumbrava Roșie și Strada Ion Brezoianu, Victor Eftimiu, sau clădirile care adăposteau Muzeul Simu. 

Se remarcă și în aceste opere tendința de monumentalitate a arhitectului, controlată însă cu mult rafinament, pentru a nu conduce la exagerări.  O mare clădire cu apartamente, aflată pe Șoseaua Kiseleff la numărul 12, construită între cele două războaie mondiale, cu o fațadă îmbrăcată aproape complet în cărămidă aparentă, demonstrează cu virtuozitate adaptarea unor soluții plastice tradiționale pentru funcțiunile noi. 

Alături de interpretările arhitecturii românești, Petre Antonescu a reușit cu egală siguranță și măiestrie adaptarea într-un spirit contemporan a stilurilor istorice prezente în monumentala clădire a Facultății de Drept a Universității din București, zidită între anii 1933 și 1935.  Amplasată într-un generos spațiu verde, compoziția amplă, dominată de marea aulă centrală, desfășoară principii planimetrice și plastice de inspirație clasică, bine adaptate destinației ulterioare a structurii, dar ponderată din punctul de vedere al echilibrului compozițional.

Arcul de Triumf  

Alături de numeroase clădiri având diferite funcțiuni sociale, Petre Antonescu este și arhitectul Arcului de Triumf, monument închinat Unirii Tuturor Românilor din 1918, inaugurat la 1 decembrie 1936 pentru a sărbători 18 ani de la eveniment.

Clădiri 

 Arcul de Triumf din București
 Palatul Primăriei Capitalei, Bulevardul Regina Elisabeta. București
 Palatul Navigației, strada Portului 34, Galați
 Casa Constantin I.C. (Dinu) Brătianu, Calea Dorobanților
 Casa Oprea Soare (fost restaurant Casa Bucur), București
 Palatul Băncii Marmorosch Blank, Str Doamnei, București
 Palatul Facultății de Drept, Bulevardul Regina Elisabeta, București
 Palatul Crețulescu, Bulevardul Știrbei Voda, București
 Hotel Triumf (1935), inițial fusese un imobil de locuințe pentru angajații B.N.R.
 Cazinoul Sinaia
 Hotel Palace din Sinaia
 Palatul de Justiție din Buzău
 Palatul Prefecturii din Botoșani în care se află actualul Muzeu Județean Botoșani
 Palatele de Justiție din Brăila
 Palatul Administrativ din Craiova
 Școala Română din Roma 
 Imobilul Societății Politehnica (Sediul AGIR), Calea Victoriei
 Palatul Arhivelor Naționale (dispărut, a fost amplasat în fosta curte a Mănăstirii Mihai Vodă)
 Cazinoul din Constanța (împreună cu Daniel Renard (1904-1910)
 Institutul de Istorie „Nicolae Iorga”
 Casa dr. Ciru Iliescu  (1910) - „Lotizarea și Parcul Ioanid”; din anul 2010 este sediul Fundației Löwendal

Vezi și 

 Arhitectură neo-românească
 Petre Antonescu
 Ion D. Berindey
 Grigore Cerchez
 Nicolae Ghica-Budești
 Constantin Iotzu
 Ion Mincu
 Toma T. Socolescu

Note

Legături externe 

Articole biografice

 Vă mai amintiți de: Petre Antonescu, 14 decembrie 2010, Eliza Zdru, Adevărul

Nașteri în 1873
Nașteri pe 29 iunie
Decese în 1965
Decese pe 22 aprilie
 
Membri titulari ai Academiei Române
Absolvenți ai École des Beaux-Arts
Arhitectura neoromânească
Arhitecți din secolul al XX-lea
Arhitecți români
Decese în București
Laureați ai Premiului de Stat
Oameni din Râmnicu Sărat
Pedagogi români
Planificatori urbani români
Restauratori români
Rectori români
Români din secolul al XIX-lea
Români din secolul al XX-lea
Tinerimea artistică